****

**REPUBLIKA HRVATSKA**

ZADARSKA ŽUPANIJA

**Opis: privlaka grb**OPĆINA PRIVLAKA

Ivana Pavla II, 46.

23233 PRIVLAKA

KLASA: 003-01/19-01/04

URBROJ: 2198/28-02-19-1

Privlaka, 17. lipnja 2019.g.

Temeljem članka 391. Zakona o vlasništvu i drugim stvarnim pravima („ Narodne novine“, broj 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 8. Odluke o uvjetima, načinu i postupku gospodarenja nekretninama u vlasništvu Općine Privlaka ( „Službeni glasnik Zadarske županije“ broj 19/13) te temeljem članka 46. Statuta Općine Privlaka ( „Službeni glasnik Zadarske županije“ broj 05/18), članka 1. Odluke o prodaji nekretnina ( „Službeni glasnik Zadarske županije“ broj 10/19), članka 1. Odluke o prodaji nekretnina ( „Službeni glasnik Zadarske županije“ broj 11/19, Općinski načelnik Općine Privlaka raspisuje

**JAVNI NATJEČAJ**

**za prodaju nekretnina u vlasništvu Općine Privlaka**

1. Predmet javnog natječaja je prodaja nekretnina u vlasništvu Općine Privlaka označenih kao:
2. **čest. zem. 2778 k.o. Privlaka površine 217 m², za cijelo, s početnom cijenom od 17.500,00 EUR (građevinsko zemljište na lokaciji Put Jamurina blizu k.br.9),**

1. **čest. zem. 2779 k.o. Privlaka, površine 232 m², za cijelo, s početnom cijenom od 19.000,00 EUR (građevinsko zemljište na lokaciji Put Jamurina blizu k.br.9),**

1. **suvlasnički dio čest. zem.  8771 k.o. Privlaka, površine 129 m², za cijelo, s početnom cijenom od 6.000,00 EUR (suvlasnički dio građevinskog zemljišta na adresi Put Škrapavca k.br. 90) ,**

**sve plativo u kunama po srednjem tečaju HNB-a na dan uplate.**

Početne cijene određene su sukladno procjembenim elaboratima 04-05/2018, 03-03/2019, 04-03/2019 izrađenima po stalnom sudskom vještaku za graditeljstvo i procjene nekretnina Dražen Knežević, struč.spec.ing.aedif.

2. Pravo sudjelovanja u javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske i koji su uplatili **jamčevinu u iznosu od 10 % početne cijene nekretnine, i to na žiro račun Općine Privlaka  IBAN HR5423900011857400004,  s pozivom na broj HR68 7757 - OIB uplatitelja**, s naznakom „natječaj za prodaju nekretnina“.

Ponuditelju koji uspije u natječaju, jamčevina se uračunava u početnu cijenu.

Ponuditeljima koji nisu uspjeli u postupku natječaja jamčevina će se vratiti u roku od osam (8) dana od okončanja postupka natječaja.

Ponuditelj koji uspije u natječaju i naknadno odustane od zaključenja ugovora, nema pravo na povrat jamčevine.

3. U cijenu nekretnine nisu uračunata porezna davanja koja plaća kupac.

4. Ponude ponuditelja koji imaju neplaćene dospjele dugove prema Općini Privlaka neće se razmatrati.

5. Uz **pisanu ponudu** u kojoj je potrebno navesti ime i prezime, adresu prebivališta odnosno sjedišta i OIB ponuditelja, kao i podatke o nekretnini za koju se daje ponuda (navesti redni broj nekretnine iz toč.1. natječaja) te ponuđeni iznos kupoprodajne cijene obvezno je dostaviti slijedeću dokumentaciju:

**-** preslik osobne iskaznice za fizičku osobu / rješenje o upisu u trgovački registar za   pravnu osobu

- dokaz o uplaćenoj jamčevini,

- potvrdu Općine Privlaka da ponuditelj nema neplaćenih dospjelih obveza prema Općini Privlaka, po svim osnovama

- podatak o broju tekućeg ili žiro-računa za povrat jamčevine sudionicima čije ponude ne budu prihvaćene ili u slučaju poništenja natječaja.

6. Općina Privlaka će s najpovoljnijim ponuditeljem sklopiti Ugovor o kupoprodaji predmetne nekretnine.

Općina Privlaka i najpovoljniji ponuditelj sklopiti će Ugovor o kupoprodaji nekretnine najkasnije u roku od 15 dana od dana donošenja Odluke o izboru najpovoljnijeg ponuditelja. Izabrani ponuditelj dužan je uplatiti kupoprodajnu cijenu jednokratno u roku od 15 dana od dana zaključenja kupoprodajnog ugovora.

Općina Privlaka odobrava mogućnost obročnog plaćanja kupoprodajne cijene. Ukoliko ponuditelj namjerava isplatiti kupoprodajnu cijenu obročno, dužan je to navesti u ponudi, a obročno plaćanje može se odobriti do najviše 5 godišnjih obroka. U slučaju obročnog plaćanja kupoprodajne cijene uknjižba prava vlasništva dozvolit će se po konačnoj uplati ukupne kupoprodajne cijene, o čemu će prodavatelj sastaviti tabularnu ispravu podobnu za uknjižbu prava vlasništva na ime kupca.

7. Rok za dostavljanje ponuda iznosi **osam (8) dana**od dana objave javnog natječaja.

**Ponude se dostavljaju poštom preporučeno ili osobno u pisarnicu Općine Privlaka, u zatvorenoj omotnici na adresu:**

**OPĆINA PRIVLAKA**

**Ivana Pavla II 46, 23233 Privlaka**

**s naznakom „Ponuda za natječaj“ - NE OTVARAJ!**

8. Javno otvaranje ponuda provesti će se 1. srpnja 2019.g. u općinskoj vijećnici Općine Privlaka u 12,00 sati.

9. Načelnik Općine Privlaka zadržava pravo da predmetni Javni natječaj poništi bez posebnog obrazloženja.

 OPĆINA PRIVLAKA

NAČELNIK

Gašpar Begonja, dipl.ing.